Във връзка с вх. № ОВОС-883-2/17.09.2024г. за инвестиционно предложение (ИП): „Парокотелна централа“, ПИ 47086.501.1119, с. Маноле, община Марица, област Пловдив, „Млечни продукти“ ООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение е за захранване на парокотелна централа с природен газ. На площадката на обекта ще се монтира бутилкова инсталация за компресиран природен газ, състояща се от 3 броя батерии от бутилки, всяка по 22 бр. бутилки от по 150 литра. Заявеното ИП попада в обхвата на т. 3, буква „в“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Марица, Кметство с. Маноле

Отговорено от РИОСВ-Пловдив на 25.10.2024г.